Забарона ўезду ў нашу краіну, а ў перспектыве, магчыма, і ва ўсе краіны Шэнгенскай зоны, у гэты раз будзе распаўсюджвацца на значна большую групу беларускіх службоўцаў. А той факт, што гэты спіс застанецца адкрытым, можа адхіліць беларускіх пракурораў ці высокіх функцыянераў спецслужбаў ад далейшага пераследу апазіцыі. Такім чынам, Польшча падае Лукашэнка і яго зграі выразны знак: акцыі па пераследу апазіцыянераў не застануцца на Захадзе без водгуку. Будзе яшчэ лепш, калі ў Польшчы атрымаецца сфармаваць агульнаеўрапейскі, а можа нават сусветны блок падтрымкі беларускай апазіцыі. Раней міністр Сікорскі і яго нямецкі калега пераконвалі Лукашэнку адкрыцца ў бок Еўропы. Гульня з дыктатарам не мела вынікаў. Аднак варта было рызыкнуць і нават абпаліцца, каб у будучыні дзейнічаць эфектыўна.